**211004**

**Саяхаттауға қатысты ұсыныстар**

***“Жаратқан Иеге арт бар уайымыңды, Ол сені қолдап, ойлайды қамыңды, Мәңгілік құлатпайды әділ жанды.”***

***(Забур 54:23)***

Ақылды саяхатшылар үйрететін бір сабақ - сіз бәрін өзіңізбен бірге алып кете алмайсыз! Әдетте бірінші рет саяхаттап жатқан адамды бірден танып коясыз - олар өздерінің үлкен шабаданына арқан немесе сұр скотч іліп қояды. Багаждың артық салмағына қанша ақша төлеу керек екенін білгенде көңілдері түсіп кетеді. Бұрын авиакомпаниялар «саяхатшыларға мейірімді» көз-қараспен қарағанмен, олар да біз сияқты өмір сүру үшін жұмыс істеп жүрген адамдар, олардың да көңіл-күйлері кейде жаман болуы мүмкін. Үстелдің ар жағында тұрған адам тек сізді ұнатпай тұрған жоқ. Ол да өз жұмысын сақтап, бастығына ұнауға тырысады.

Талай рет жолға шыққан ардагер-саяхатшы ретінде, көп жылдар бойы мен өзіме бір маңызды сабақ алдым, мүмкін сіз де менің жеке тәжірибемнен үйрене аласыз. Бастайық. Егер сіз саяхатқа шыққыңыз келсе, менде үш маңызды ұсыныс бар. Біріншіден, жеңіл саяхаттаңыз. Бұл ауыр самсонит шабаданды лақтырып тастап, оны жеңіл шабаданға ауыстыру керек дегенді білдіреді. Әуежайда артық салмақ үшін төлеу - жеңіл шабадан сатып алудан гөрі қымбатқа түседі.

Жеңіл саяхаттау тек ұшқанда ғана емес, сонымен қатар сіздің өміріңізде де маңызды. Көптеген адамдар өздерімен бірге үлкен жүкті алып жүреді. Забур жыршысы ұзақ уақыт бұрын былай деп жазды: “Жаратқан Иеге арт бар уайымыңды, Ол сені қолдап, ойлайды қамыңды, Мәңгілік құлатпайды әділ жанды.” (Забур 54:23). Сіз солай істеуіңіз керек. «Уайымыңды» деп аударылған сөз еврей тілінде көптеген ойларды қамтиды, мысалы: ауыртпалықтар, уайымдар, денсаулыққа, байлыққа және сіздің болашағыңызға қатысты алаңдаушылықтар.

Әдетте, әуежайда, тіркеу кезінде, жұмысшы сізден: «Сіздің сөмкеңізде не бар?» деп сұрайды. Ал адамдардың өмірде өздерімен алып жүретін үлкен жүктері - бұл бізді ренжіткен адамға деген реніш, ашу-ыза немесе кек сақтау, бізбен жаман бірдеңе болып қалуы мүмкін деген терең қорқыныш және тағы басқа нәрселер.